Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) célja annak biztosítása, hogy – ha e törvényben meghatározott jogszabály kivételt nem tesz – személyes
Paragraph Index: 1133

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) célja annak biztosítása, hogy – ha e törvényben meghatározott jogszabály kivételt nem tesz – személyes adatával mindenki maga rendelkezzen, és a közérdekû adatokat mindenki megismerhesse [Avtv. 1. §]. Az Avtv. értelmezõ rendelkezése szerint személyes adat meghatározott természetes személlyel kapcsolatba hozható adat, az adatból levonható, érintettre vonatkozó következtetés. A személyes adat az adatkezelés során mindaddig megtartja e minõségét, amíg kapcsolata az érintettel helyreállítható [Avtv. 2. § 1. pont]. 2006/162/II. szám Az Avtv. 2. § 9. pontja alapján adatkezelés: az alkalmazott eljárástól függetlenül a személyes adatokon végzett bármely mûvelet vagy mûveletek összessége, így ideértendõ a személyes adatok felvétele, tárolása, felhasználása, továbbítása és nyilvánosságra hozatala is. A személyes adatok akkor kezelhetõk, ha az érintett az adatkezeléshez elõzetesen hozzájárult, vagy az adatkezelést törvény elrendeli [Avtv. 3. § (1)]. Az adatkezelés minden szakaszában és minden egyes adatkezelési mûveletre irányadó az Avtv. 3. § (1) bekezdésének fõszabálya. Törvény közérdekbõl – az adatok körének kifejezett megjelölésével – elrendelheti a személyes adat nyilvánosságra hozatalát. Minden egyéb esetben a nyilvánosságra hozatalhoz az érintett hozzájárulása, különleges adat esetében írásbeli hozzájárulása szükséges. Kétség esetén azt kell vélelmezni, hogy az érintett a hozzájárulását nem adta meg [Avtv.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes